ai4bharat/Pralekha huggingface dataset:
नागरी उड्डाण मंत्रालय
ज्योतिरादित्य सिंधिया यांनी कोल्हापूर-बेंगळुरू दरम्यानच्या थेट दैनंदिन विमान सेवेला हिरवा झेंडा दाखवला
या मार्गावरची सेवा इंडिगोकडून आठवड्यातून सातही दिवस दिली जाईल
या शहरांमधील वाढीव हवाई संपर्कामुळे या प्रदेशातील पर्यटन आणि व्यापार संधी वाढण्यास मदत होईल
नागरी विमान वाहतूक मंत्री ज्योतिरादित्य सिंधिया आणि नागरी उड्डाण राज्यमंत्री जनरल डॉ. विजय कुमार सिंह  यांनी आज कोल्हापूर ते बेंगळुरू थेट विमान सेवेचे उद्घाटन केले.
ही विमान सेवा13 जानेवारीपासून खालील वेळापत्रकानुसार सुरू होईल:
|
|
Flight No.
|
|
From
|
|
To
|
|
Departure
|
|
Arrival
|
|
Frequency
|
|
Aircraft
|
|
6E - 7427
|
|
Bengaluru
|
|
Kolhapur
|
|
14:50
|
|
16:45
|
|
Daily
|
|
ATR
|
|
6E - 7436
|
|
Kolhapur
|
|
Bengaluru
|
|
17:05
|
|
18:50
|
|
Daily
नागरी विमान वाहतूक मंत्री ज्योतिरादित्य सिंधिया यांनी उद्घाटन प्रसंगी केलेल्या आपल्या भाषणात सांगितले की, कोल्हापूरच्या विकासावर आणि प्रगतीवर लक्ष केंद्रित करून नवीन विमानतळ टर्मिनल बांधणे, धावपट्टीचा विस्तार करणे आणि एटीसी टॉवरची स्थापना यासाठी 245 कोटींची गुंतवणूक निश्चित केली आहे.
पंतप्रधान नरेंद्र मोदी यांचा, भारतातील प्रत्येक कानाकोपरा जोडण्याचा दृष्टीकोन आणि ध्येय पुढे नेत, या मार्गाच्या उद्घाटनाने कोल्हापूर हे हैदराबाद, तिरुपती, मुंबई, अहमदाबाद आणि आज भारताची सिलिकॉन राजधानी बेंगळुरूशी जोडले गेले आहे.
मंत्री पुढे म्हणाले की, ही कनेक्टिव्हिटी सुरू झाल्यामुळे नवीन संधी निर्माण होतील आणि दोन्ही शहरांतील लोकांना त्याचा फायदा होईल.
जनरल डॉ. विजय कुमार सिंग  यांनी ही कनेक्टिव्हिटी मिळाल्याबद्दल कोल्हापूरच्या जनतेचे अभिनंदन केले, ज्यामुळे परिसरातील व्यवसाय, व्यापार आणि पर्यटन संधी वाढण्यास मदत होईल.
लोकसभेचे खासदार प्रा.संजय सदाशिवराव मंडलिक, कोल्हापूर दक्षिण मतदारसंघाचे आमदार रुतुराज संजय पाटील आदी मान्यवर उद्घाटन प्रसंगी उपस्थित होते. याशिवाय नागरी विमान वाहतूक मंत्रालयाचे सहसचिव एस. के. मिश्रा, इंडिगोचे प्रधान सल्लागार आर.के. सिंग आणि नागरी हवाई मंत्रालयातले प्रतिनिधी , भारतीय विमान प्राधिकरणाचे प्रतिनिधी , इंडिगो विमान कंपनीतले प्रतिनिधी आणि कोल्हापूर येथील स्थानिक प्रशासनातील इतर मान्यवरही उपस्थित होते.
नौवहन मंत्रालय
नौवहन मंत्रालयाने भारतीय नौदलातील अग्निवीरांना मर्चंट नेव्हीमध्ये सुरळीत प्रवेश मिळावा यासाठी सहा आकर्षक सेवा संधी जाहीर केल्या आहेत
अग्निवीरांना प्रवीण करण्यासाठी मंत्रालय भारतीय नौदलासोबत काम करणार
मर्चंट नेव्हीमध्ये सक्षम भूमिका बजावता यावी यासाठी युवांना भारतीय नौदलाच्या माध्यमातून अग्निपथ योजना प्रशिक्षण पुरवणार
बंदरे, नौवहन आणि जलमार्ग मंत्रालयाने अग्निवीरांना भारतीय नौदलातील कार्यकाळ पूर्ण केल्यानंतर मर्चंट नेव्हीमध्ये विविध जबाबदाऱ्या पार पाडण्यासाठी सहा आकर्षक सेवा संधींची घोषणा केली आहे. या योजनेमुळे अग्निवीरांना जगभरातील मर्चंट नेव्हीतील संधींचा लाभ घेण्यासाठी आवश्यक प्रशिक्षण, नौदलाचा समृद्ध अनुभव आणि व्यावसायिक प्रमाणपत्र मिळवता येईल. बंदरे, नौवहन आणि जलमार्ग मंत्रालयाच्या नौवहन महासंचालनालयाने आज मुंबईत या तरतुदी जाहीर केल्या.
अग्निवीरांसाठीच्या या योजनांमध्ये भारतीय नौदलातील रेटिंगकडून मर्चंट नेव्हीमधील प्रमाणित रेटिंगमधील बदल समाविष्ट आहे. भारतीय नौदलाच्या माध्यमातून वरीलपैकी कोणत्याही योजनेत सहभागी होऊ इच्छिणाऱ्या अग्निवीरांसाठी नौवहन मंत्रालय INDOS आणि CDC जारी करेल. मेकॅनिकल किंवा इलेक्ट्रिकल इंजिनिअरिंगमध्ये डिप्लोमा किंवा इलेक्ट्रॉनिक किंवा इलेक्ट्रिकल शाखेत आयटीआय ट्रेड सर्टिफिकेट प्राप्त अग्निवीरांसाठी विद्यमान पात्रतेसह सामील होण्याची किंवा भारतीय नौदलातील त्यांच्या कार्यकाळात कौशल्य प्राप्त करण्यासह काही योजनांची पुनर्रचना केली आहे .
अग्निपथ योजना - भारताच्या सशस्त्र दलांचे आधुनिकीकरण करण्यासाठीचा परिवर्तनात्मक निर्णय देशाच्या तरुणांना देशसेवेसाठी संधी निर्माण करेल आणि त्याच वेळी या संधींचा लाभ घेण्यासाठी त्यांना समृद्ध व्यावसायिक अनुभव आणि प्रशिक्षण मिळवून देईल. जागतिक स्तरावर मर्चंट नेव्हीत काम करण्यासाठी, अग्निवीरांना प्रशिक्षित आणि सुसज्ज बनवण्यासाठी तसेच नौदलामध्ये चार वर्षांच्या कार्यकाळानंतर मर्चंट पदावर पर्यायी कारकीर्द सुरु करण्याच्या दृष्टीने नौवहन मंत्रालय भारतीय नौदलासोबत काम करेल.
या योजनेबाबत बोलताना, केंद्रीय बंदर, नौवहन आणि जलमार्ग मंत्री सर्बानंद सोनोवाल म्हणाले, “परिवर्तनात्मक अग्निपथ योजनेच्या माध्यमातून भारतीय सशस्त्र दलांना तरुण ठेवण्याचे पंतप्रधान नरेंद्र मोदी यांचा प्रयत्न आहे. या कार्यकाळात नवीन तंत्रज्ञानाशी ते जुळवून घेतील आणि आपल्या जागतिक दर्जाच्या भारतीय नौदलाच्या माध्यमातून जागतिक मर्चंट नेव्हीमध्ये उत्तम करिअर घडवण्यासाठी त्यांना तयार केले जाईल. या योजनांद्वारे मर्चंट नेव्हीतील कुशल मनुष्यबळातील तफावत दूर करण्यासाठी आम्ही भारतीय नौदलासोबत काम करत आहोत.यामुळे आपल्या अग्निवीरांना नौवहन क्षेत्रात प्रवेश करता येईल आणि समृद्ध कौशल्य आणि अनुभवाद्वारे भारतीय सागरी अर्थव्यवस्थेत भरीव योगदान देऊन मर्चंट नेव्हीमध्ये एक उत्तम करिअर घडवण्यात मदत करेल.”
जागतिक स्तरावर मर्चंट नेव्हीसाठी भारत सर्वाधिक मनुष्यबळ पुरवणाऱ्या देशांपैकी एक आहे. भारतीय खलाशी एसटीसीडब्ल्यू कन्व्हेन्शननुसार प्रमाणित असून त्यांना आंतरराष्ट्रीय स्तरावर मोठी मागणी आहे. या योजना अग्निवीरांना नौवहन क्षेत्रात सामावून घेण्यासाठी मदत करण्यासाठी तयार केल्या आहेत. यासाठी नौवहन मंत्रालय आणि भारतीय नौदल एकत्रितपणे काम करतील.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 8 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतात कोविड-19 प्रतिबंधक लसीकरण मोहिमेने 50.68 कोटींचा  महत्त्वाचा टप्पा पार केला आहे. आज सकाळी 7 वाजेपर्यंत प्राप्त झालेल्या प्राथमिक अहवालानुसार, आतापर्यंत 58,51,292 सत्रांद्वारे कोविड प्रतिबंधक लसीच्या एकूण 55,91,657 मात्रा देण्यात आल्या आहेत. गेल्या 24 तासात लसीच्या 60,15,842 मात्रा देण्यात आल्या.
कोविड- 19 प्रतिबंधक लसीकरण मोहिमेच्या सार्वत्रिकीकरणाचा नवीन टप्प्याला देशामध्ये 21 जून 2021 पासून प्रारंभ झाला. संपूर्ण देशभरात लसीकरण मोहिमेचा वेग वाढविणे आणि त्याची व्याप्ती विस्तारित करणे यासाठी केंद्र सरकार कटिबद्ध आहे.
देशात महामारीच्या प्रारंभीपासून कोविडमुळे बाधित झालेल्यांपैकी 3,10,99,771 व्यक्ती यापूर्वीच कोविड- 19 आजारातून पूर्णपणे बऱ्या झालेल्या आहेत. आणि गेल्या 24 तासात 43,910 रुग्ण कोविडमधून बरे झाले. यामुळे एकूण रोगमुक्ती दर आता 97.39 % इतका झाला आहे.
गेल्या 24 तासात भारतात 39,070 दैनंदिन नवीन रुग्णांची नोंद झाली आहे.
रोज नोंद होत असलेल्या नवीन कोविड बाधित रुग्णांची संख्या गेले सलग 42 दिवस 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या अखंडित आणि संयुक्तपणे करण्यात आलेल्या प्रयत्नांचा हा परिणाम आहे.
भारतातील सक्रीय रुग्णसंख्या आज 4,06,822 इतकी आहे आणि देशातील सध्या सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 1.27 % इतके आहे.
देशभरात कोविड संसर्ग तपासणी चाचण्यांची क्षमता लक्षणीय प्रमाणात वाढविण्यात आली असून गेल्या 24 तासात देशात एकूण 17,22,221 चाचण्या करण्यात आल्या. संसर्गाच्या अगदी सुरवातीपासून आतापर्यंत देशात 48 कोटींहून अधिक  चाचण्या करण्यात आल्या आहेत.
देशभरात एका बाजूला चाचण्यांची क्षमता वाढविली जात असतानाच, साप्ताहिक पॉझिटिव्हिटी दर सध्या 2.27 % आहे तर दैनंदिन पॉझिटिव्हिटी दर गेले 13 दिवस 3 % पेक्षा कमी आहे आणि सलग 62 दिवस 5% पेक्षा कमी राहिला आहे.
इतर अपडेट्स :
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
पंतप्रधान कार्यालय
पंतप्रधानांनी टोकियो ऑलिम्पिकसाठी भारतीय खेळाडूंच्या पथकाला शुभेच्छा दिल्या
पंतप्रधान नरेंद्र मोदी यांनी टोकियो ऑलिम्पिक 2020 साठी भारतीय खेळाडूंच्या पथकाला शुभेच्छा दिल्या आहेत.
एका ट्विटमध्ये पंतप्रधान म्हणाले;
"चला, आपण सर्वजण #Cheer4India म्हणूया.
@ Tokyo2020 उदघाटन सोहळ्याची थोडी झलक पाहिली.
आपल्या उत्साही चमूला हार्दिक शुभेच्छा. # Tokyo2020"
पंतप्रधान कार्यालय
टोक्यो येथील पॅरालिम्पिक स्पर्धेत भालाफेक या प्रकारात रौप्य पदक जिंकल्याबद्दल देवेंद्र झाझरिया यांचे पंतप्रधानांनी केले अभिनंदन
पंतप्रधान नरेंद्र मोदी यांनी टोक्यो येथील पॅरालिम्पिक स्पर्धेत भालाफेक या प्रकारात रौप्य पदक पटकावल्याबद्दल देवेंद्र झाझरिया यांचे अभिनंदन केले आहे.
आपल्या ट्विटमध्ये पंतप्रधान म्हणाले;
" @ DevJhajharia देव झाझरिया यांची उत्कृष्ट कामगिरी! आपल्या सर्वात अनुभवी खेळाडूने रौप्य पदक जिंकले. देवेंद्र भारताच्या गौरवात सतत भर घालीत आहे. त्याचे हार्दिक अभिनंदन. त्याच्या भावी कामगिरीसाठी त्याला शुभेच्छा. #पॅरालिम्पिक्स"
जलशक्ती मंत्रालय
पंतप्रधान 22 मार्च रोजी ‘जल शक्ती अभियान: कॅच द रेन’ अर्थात वर्षासंचय या अभियानाचे उद्घाटन करणार
केन बेतवा नदी जोड प्रकल्पासाठी करणार ऐतिहासिक सामंजस्य करार
जलसंधारणासाठी ग्रामसभा घेणार ‘जल शपथ’
नवी दिल्ली, 21 मार्च 2021
पंतप्रधान नरेंद्र मोदी जागतिक जल दिनाच्या दिवशी म्हणजेच 22 मार्च 2021 रोजी दुपारी 12:30 वाजता व्हिडिओ कॉन्फरन्सिंगच्या माध्यमातून ‘जलशक्ती अभियान: कॅच द रेन’ अर्थात वर्षासंचय या अभियानाचे उद्घाटन करणार आहेत. नद्या जोडणीचा राष्ट्रीय दृष्टीकोन योजनेचा पहिला प्रकल्प केन बेतवा लिंक प्रकल्प राबविण्यासाठी पंतप्रधानांच्या उपस्थितीत केंद्रीय जलशक्ती मंत्री आणि मध्य प्रदेश व उत्तर प्रदेशच्या मुख्यमंत्र्यांदरम्यान ऐतिहासिक करारनाम्यावर स्वाक्षऱ्या देखील होतील.
‘जल शक्ती अभियान: कॅच द रेन’ विषयी
“पाऊस जेव्हा आणि जिथे पडेल त्यानुसार जलसंचय” या संकल्पनेसह हे अभियान देशभरातील सर्व ग्रामीण आणि शहरी दोन्ही भागात राबविले जाईल. याची अंमलबजावणी मान्सूनपूर्व आणि मान्सून कालावधीत म्हणजे 22 मार्च 2021 ते 30 नोव्हेंबर 2021 पर्यंत होईल. लोक सहभागाद्वारे तळागाळातील लोकांपर्यंत जलसंधारणासाठी लोकचळवळ म्हणून ते सुरू केले जाईल. पावसाच्या पाण्याची योग्य साठवण सुनिश्चित करण्यासाठी हवामान आणि मातीच्या स्थितीनुसार अनुकूल वर्षासंचयन संरचना तयार करण्यासाठी सर्व हितधारकांना उद्युक्त करणे हा हेतू आहे.
कार्यक्रमानंतर पाणी व जलसंधारणासंदर्भातील मुद्द्यांवर चर्चा करण्यासाठी प्रत्येक जिल्ह्यातील सर्व ग्रामपंचायतींमध्ये  ग्रामसभा आयोजित केल्या जातील. जलसंधारणासाठी ग्रामसभा ‘जल शपथ’ घेतील.
केन बेतवा नदी जोड प्रकल्पासाठीच्या करारा विषयी
अतिरिक्त पाणी असलेल्या भागातून दुष्काळग्रस्त आणि पाण्याची कमतरता असलेल्या भागात नद्यांच्या परस्पर जोडणीतून पाणी वाहून नेण्याच्या माजी पंतप्रधान अटलबिहारी वाजपेयी यांच्या संकल्पनेची अंमलबजावणी करण्यासाठी करण्यात येणारा हा करार म्हणजे आंतरराज्यीय सहकार्याच्या प्रारंभाचे सूचक आहे. या प्रकल्पात दौधन धरण व दोन नद्यांना जोडणारा कालवा बांधून केन नदीमधून बेतवा नदीत पाणी हस्तांतरित करणे, निम्न ऑरर प्रकल्प, कोठा बॅरेज व बीना कॉम्प्लेक्स बहुउद्देशीय प्रकल्प समाविष्ट आहे. या माध्यमातून वर्षाकाठी सुमारे 62 लाख लोकांना पेयजलाचा पुरवठा 10.62 लाख हेक्टर क्षेत्राचे सिंचन आणि 103 मेगावॅट जलविद्युत उत्पादन मिळेल.
या प्रकल्पामुळे बुंदेलखंडच्या दुष्काळी भागाला, विशेषत: पन्ना, टीकमगड, छतरपूर, सागर, दमोह, दतिया, विदिशा, शिवपुरी आणि मध्य प्रदेशातील रायसेन आणि उत्तर प्रदेशातील बांदा, महोबा, झांसी आणि ललितपूर या जिल्ह्यांना मोठा फायदा होईल. पाण्याची कमतरता देशाच्या विकासात अडथळा ठरू नये यासाठी नदी प्रकल्पांना जोडण्याचे मार्ग याद्वारे सुलभ होतील.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
गृह मंत्रालय
केंद्रीय गृह आणि सहकार मंत्री अमित शाह यांनी आज तेलंगणा येथे हैदराबाद मुक्ति दिन सोहळ्याला प्रमुख पाहुणे म्हणून केले संबोधित
पंतप्रधान नरेंद्र मोदी यांचा आज वाढदिवस आहे, जो आपण सेवा दिन म्हणूनही साजरा करतो
केंद्रीय गृह आणि सहकार मंत्री अमित शहा यांनी आज तेलंगणा येथे हैदराबाद मुक्ति दिनाच्या सोहळ्याला प्रमुख पाहुणे म्हणून संबोधित केले. अमित शहा यांनी सशस्त्र सीमा दल  , इब्राहिमपट्टणमच्या 20 कोटी रुपये खर्चाच्या 48 टाईप -III घरांची दूरदृश्य प्रणालीद्वारे पायाभरणी केली. यावेळी केंद्रीय मंत्री जी किशन रेड्डी, केंद्रीय गृह सचिव, सांस्कृतिक मंत्रालयाचे सचिव, संचालक, गुप्तचर विभागाचे महासंचालक, केंद्रीय राखीव पोलीस दलाचे महासंचालक, सशस्त्र सीमा दलचे  महासंचालक यांच्यासह अनेक मान्यवर उपस्थित होते.
आपल्या भाषणात केंद्रीय गृहमंत्री म्हणाले की, आज तेलंगणा मुक्तीला 75 वर्षे पूर्ण होत असून लोहपुरुष सरदार पटेल नसते तर तेलंगण इतक्या लवकर मुक्त झाले नसते. ते म्हणाले की, सरदार पटेल यांनीच राष्ट्र प्रथम या तत्त्वाचे पालन करून हैदराबाद पोलिस कारवाईची योजना आखली आणि रक्तपात न करता निजामाच्या रझाकारांच्या सैन्याला शरण येण्यास भाग पाडले. शाह म्हणाले की, सरदार पटेल आणि केएम मुन्शी या जोडीने कर्नाटकातील तेलंगणा प्रांतातील बिदर आणि मराठवाड्याचा हा विशाल भाग भारताशी जोडण्याचे काम केले. ते म्हणाले की, तेलंगणाच्या मुक्तीसाठी स्वामी रामानंद तीर्थ, एम चिन्नारेड्डी, नरसिंह राव, शेख बंदगी, के व्ही नरसिंह राव, विद्याधर गुरू, पंडित केशवराव कोरटकर, अनाभेरी प्रभाकरी राव, बद्दम येल्ला रेड्डी, रवी नारायण रेड्डी, बुरुगुला रामकृष्ण राव , नारायणराव , दिगंबरराव बिंदू , वामनराव नाईक , वाघमारे आणि त्यांच्यासारख्या असंख्य लोकांनी सर्वस्व अर्पण केले.
त्यांनी तेलंगणा, कल्याण कर्नाटक आणि मराठवाड्यातील जनतेला आवाहन केले की, आपण या दिवसाच्या स्मृती, आपला संघर्ष आणि हुतात्म्यांच्या बलिदानाचे स्मरण केले पाहिजे जेणेकरून भावी पिढी यातून प्रेरणा घेऊन देशाच्या विकासासाठी स्वत: ला समर्पित करेल.
केंद्रीय गृह आणि सहकार मंत्री म्हणाले की, आज आपले प्रिय पंतप्रधान नरेंद्र मोदी यांचा वाढदिवस आहे, जो आपण सेवा दिन म्हणूनही साजरा करतो. गेल्या 9 वर्षात पंतप्रधान नरेंद्र मोदींच्या नेतृत्वाखाली आपल्या स्वातंत्र्यसैनिकांच्या कल्पनेतील भारताच्या उभारणीच्या दिशेने मोठी प्रगती केली आहे असे ते म्हणाले .
रस्ते वाहतूक आणि महामार्ग मंत्रालय
परदेशात प्रवास करताना वाहन चालवण्याचा आंतरराष्ट्रीय परवाना नूतनीकरण सुलभतेसाठी केंद्रीय रस्ते, वाहतूक आणि महामार्ग मंत्रालयाकडून नियम अधिसूचित
नवी दिल्ली, 10 जानेवारी 2021
भारतीय नागरिक परदेशात असताना त्यांच्या वाहन चालवण्याच्या आंतरराष्ट्रीय परवान्याची  मुदत संपल्यास नव्याने तो जारी करण्याबाबत केंद्रीय रस्ते, वाहतूक आणि महामार्ग मंत्रालयाने 7 जानेवारी 2021 रोजी अधिसूचना जारी केली आहे.
नागरिक परदेशात असतील आणि त्यांचा परवाना कालबाह्य झाला असेल, तर या नूतनीकरण प्रक्रियेसाठी कोणतीही तांत्रिक यंत्रणा उपलब्ध नव्हती. आता, या नवीन सुधारणेनुसार, प्रस्तावित करण्यात आले आहे, की भारतीय नागरिक त्यांच्या परवाना नूतनीकरणासाठी परदेशातील भारतीय दूतावास / वाणिज्य दूतावासच्या माध्यमातून अर्ज करू शकतात, असे अर्ज संबंधित आरटीओद्वारे विचारात घेण्यासाठी VAHAN या भारतातील पोर्टलकडे पाठवले जातील. संबंधित आरटीओद्वारे परदेशात राहणाऱ्या भारतीय नागरिकांच्या त्याच्या/तिच्या परदेशातील पत्त्यावर हे परवाने कुरिअर सेवेद्वारे पाठवले जातील.
या अधिसूचनेमुळे भारतातील आयडीपीसाठी विनंती करताना वैद्यकीय प्रमाणपत्र आणि वैध व्हिसाची अट देखील वगळण्यात आली आहे. यामागची कल्पना अशी आहे की, ज्या नागरिकाकडे वाहन चालवण्याचा वैध परवाना आहे, त्यांना अन्य वैद्यकीय प्रमाणपत्राची आवश्यकता नाही. तसेच असे काही देश आहेत जेथे व्हिसा ऑन अरायव्हल पद्धतीने किंवा प्रवासाच्या अखेरच्या क्षणी व्हिसा दिला जातो, अशा प्रकरणामध्ये प्रवासापूर्वी भारतात आयडीपीसाठी अर्ज करताना व्हिसा उपलब्ध होऊ शकत नाही. म्हणून, आता आयडीपी अर्ज व्हिसाशिवाय करता येऊ शकतो.
S.Kane/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
ग्रामीण विकास मंत्रालय
गरिब कल्याण रोजगार योजनेच्या 16व्या आठवड्यात 4.31 लाखांपेक्षा जास्त घरे 1.37 लाख जलसाठे, गुरांसाठी 38,287 निवारे, 26,459 शेततळी आणि 17,935 सार्वजनिक स्वच्छतागृहे उभारली गेली
नवी दिल्ली, 15 ऑक्टोबर 2020
गरीब कल्याण रोजगार योजनेची  उद्दीष्टे साध्य करण्याच्या उद्देशाने मोठ्या प्रमाणांवर बांधकामे केली गेली. यामध्ये 1,37,787 जलसाठ्यांची बांधणी, 4,31,640 ग्रामीण घरे, गुरांसाठी 38,287 निवारे, 26,459 शेततळी आणि 17,935 सार्वजनिक स्वच्छतागृहे यांचा समावेश आहे. यापैकी 7,816 बांधकामे जिल्हा मिनरल निधीतून केली गेली, 2,123 ग्रामपंचायतींनी इंटरनेट कनेक्टीविटी पुरवण्यात आली, या पैकी एकूण 22,592 कामे घनकचरा आणि मलनिःसारणाची होती तर या अभियानात 65,374 उमेदवारांना कृषी विज्ञान केंद्रातून कौशल्य प्रशिक्षण देण्यात आले.
16व्या आठवड्याच्या शेवटी 33 कोटी मनुष्यदिन एवढा रोजगार देण्यात आला आणि अभियानाची उद्दिष्टे साध्य करण्यासाठी 33114 कोटी रुपये आतापर्यंत खर्च करण्यात आले.
कोविड-19 प्रकोपादरम्यान रोजगाराच्या शोधात गावी परतलेल्या स्थलांतरीत मजूरांना तसेच याची झळ बसलेल्या ग्रामीण भागातील नागरिकांना रोजगार आणि रोजगाराच्या संधी मिळवून देण्यासाठी GKRAचा आरंभ झाला. सहा राज्यातील जे स्थलांतरीत मजूर गावी परतले, त्यांना रोजगार देण्यासाठी अभियानाने प्रधान्यक्रमाने काम केले. या राज्यांमधील 116 जिल्ह्यांमधील रहिवाश्यांना रोजगाराच्या संधी देऊन या अभियानाने गावकऱ्यांना सक्षम केले आहे.
12 मंत्रालय विभाग/ खाती आणि राज्य सरकारे स्थलांतरीत मजूरांना लाभ मिळवून देत आहेत हेच या अभियानाचे यश आहे. यापैकी जे पुन्हा बाहेर न पडता इथेच राहणार आहेत त्यांच्यासाठी रोजगाराची सोय करण्याच्या दृष्टीने या बाबतीत दूरपल्ल्याचा विचार आणि योजना कार्यान्वित करणे आवश्यक आहे.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
भारतीय निवडणूक आयोग
राज्यसभेच्या द्विवार्षिक निवडणुकीचा कार्यक्रम घोषित
नवी दिल्ली, 25 फेब्रुवारी 2020
राज्यसभेतल्या 55 खासदारांच्या जागा एप्रिल 2020 मध्ये रिक्त होत असून त्यासाठी देशातल्या 17 राज्यातून सदस्य निवडले जाणार आहेत. त्याबद्दलचा तपशील
|
|
अ.क्र.
|
|
राज्य
|
|
रिक्त जागा
|
|
निवृत्तीची तारीख
|
|
-
|
|
महाराष्ट्र
|
|
7
|
|
02.04.2020
|
|
-
|
|
ओदिशा
|
|
4
|
|
-
|
|
तामिळनाडू
|
|
6
|
|
-
|
|
प. बंगाल
|
|
5
|
|
-
|
|
आंध्र प्रदेश
|
|
4
|
|
09.04.2020
|
|
-
|
|
तेलंगणा
|
|
2
|
|
-
|
|
आसाम
|
|
3
|
|
-
|
|
बिहार
|
|
5
|
|
-
|
|
छत्तीसगड
|
|
2
|
|
-
|
|
गुजरात
|
|
4
|
|
-
|
|
हरयाणा
|
|
2
|
|
-
|
|
हिमाचल प्रदेश
|
|
1
|
|
-
|
|
झारखंड
|
|
2
|
|
-
|
|
मध्य प्रदेश
|
|
3
|
|
-
|
|
मणिपूर
|
|
1
|
|
-
|
|
राजस्थान
|
|
3
|
|
-
|
|
मेघालय
|
|
1
|
|
12.04.2020
निवडणूक आयोगाने या सर्व राज्यांना निवडणूक घेण्याचा कार्यक्रम आखून दिला आहे.
|
|
अ.क्र.
|
|
कार्यक्रम
|
|
तारीख
|
|
1.
|
|
अधिसूचना जारी
|
|
06 मार्च 2020 
|
|
2.
|
|
उमेदवारी अर्ज भरण्याची तारीख
|
|
13 मार्च 2020 
|
|
3.
|
|
उमेदवारांच्या अर्जांची छाननी
|
|
16 मार्च 2020 
|
|
4.
|
|
उमेदवारी अर्ज मागे घेण्याची तारीख
|
|
18 मार्च 2020 
|
|
|
|
निवडणूक तारीख
|
|
26 मार्च 2020 
|
|
|
|
निवडणूकीची वेळ
|
|
सकाळी 9.00 वा. ते दुपारी 4.00 वा.
|
|
|
|
मतमोजणी
|
|
26 मार्च 2020  5.00 वा.
|
|
|
|
निवडणूक समाप्त होण्याची अंतिम तारीख
|
|
30 मार्च 2020 सोमवार
या निवडणुकीसाठी निवडणूक आयोगाने निवडक अधिकाऱ्यांकडे दिलेल्या विशिष्ट अशा जांभळ्या रंगाच्या स्केचपेनचाच वापर मतपत्रिकेवर करायचा असून इतर कोणत्याही पेनचा वापर मतदानासाठी करता येणार नाही अशी सूचना आयोगाने केली आहे.
निवडणूक खुल्या आणि प्रामाणिक वातावरणात होण्यासाठी दक्ष निवडणूक निरीक्षकांची नियुक्तीही केली आहे.
M.Chopade/S.Patgaonkar/P.Kor
(Visitor Counter : 109
पंतप्रधान कार्यालय
पंतप्रधान नरेंद्र मोदी यांनी चंद्रशेखर आझाद यांच्या जयंतीनिमित्त त्यांना अभिवादन केले आहे
नवी दिल्ली, 23 जुलै 2021
चंद्रशेखर आझाद यांच्या जयंतीनिमित्त पंतप्रधान नरेंद्र मोदी यांनी त्यांना अभिवादन केले आहे.
"भारतमातेचे शूर सुपुत्र महान चंद्रशेखर आझाद यांचे त्यांच्या जयंतीनिमित्त स्मरण करत आहोत. त्यांच्या ऐन तारुण्याच्या काळात त्य़ांनी भारताला साम्राज्यवादाच्या पकडीतून सोडवण्यासाठी स्वतःला वाहून घेतले. ते द्रष्टा विचारवंत होते. सामर्थ्यवान आणि न्याय्य भारताची स्वप्ने त्यांनी पाहिली." असे पंतप्रधानांनी आपल्या व्टिटर संदेशात म्हटले आहे.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संपूर्ण महिला चमू असलेले हवाई दलाचे पॅरलल टॅक्सी ट्रॅक ऑपरेशन
(नवी दिल्ली, 14 फेब्रुवारी 2019
हवाई दलाच्या पश्चिम विभागातल्या ‘ऑटर्स’ या सर्व महिला चमूने डॉर्नियर 228 विमानातून पॅरलल टॅक्सी ऑपरेशन यशस्वी केले. वैमानिक स्क्वाड्रन लिडर कमलजित कौर आणि सहवैमानिक स्क्वाड्रन लिडर राखी भंडारी यांनी शिरसा येथे ही पॅरलल टॅक्सी ट्रॅक मोहिम यशस्वीपणे पार पाडली. एअरो इंडिया 2019 ची हवाई क्षेत्रातील महिलांचे कर्तृत्व ही संकल्पना यामुळे अधोरेखित झाली.
शत्रूच्या कारवाईमुळे किंवा इतर कोणत्याही कारणामुळे धावपट्टी उपलब्ध नसेल तर विमान उड्डाणासाठी पॅरलल टॅक्सी ट्रॅक ऑपरेशन हाती घेण्यात येते. नेहमीच्या धावपट्टीपेक्षा अरुंद आणि तुलनेने अधिक अडथळे असणाऱ्या टॅक्सी ट्रॅकवरून विमान उड्डाण करणे आणि विमान उतरवणे ही वैमानिक आणि विमानातील कर्मचाऱ्यांसाठी कसोटीच असते. विमान उड्डाण आणि विमान उतरवण्याच्या अतिशय महत्त्वाच्या टप्प्यात अशा प्रसंगी कुठल्याही चुकीला वाव नसतो.
N.Sapre/J.Patankar/P.Kor
आरोग्य आणि कुटुंब कल्याण मंत्रालय
जागतिक मानसिक आरोग्य दिनानिमित्त टेली मेंटल हेल्थ असिस्टंट अँड नेटवर्किंग अॅक्रॉस स्टेट्स  उपक्रमाची सुरुवात
नवी दिल्ली, 10 ऑक्टोबर 2022
जागतिक मानसिक आरोग्य दिनानिमित्त मानसिक आरोग्याच्या क्षेत्रात एक नवीन मैलाचा दगड प्रस्थापित करत, केंद्रीय आरोग्य आणि कुटुंब कल्याण मंत्रालयाच्या टेली मेंटल हेल्थ असिस्टन्स अँड नेटवर्किंग अॅक्रॉस स्टेट्स  या उपक्रमाची सुरुवात बंगळुरूच्या नॅशनल इन्स्टिट्यूट ऑफ मेंटल हेल्थ अँड न्यूरोसायन्सेस  मध्ये आज कर्नाटकचे राज्यपाल, थावरचंद गहलोत यांनी आभासी माध्यमातून केली.
कोविड-19 महामारीच्या पार्श्वभूमीवर मानसिक आरोग्याचे महत्व आणि महामारीमुळे वाढलेल्या आव्हानांना तोंड देणारे डिजिटल मानसिक आरोग्य नेटवर्क स्थापन करण्याची तातडीची गरज ओळखून, भारत सरकारने 2022-23 च्या केंद्रीय अर्थसंकल्पात राष्ट्रीय टेली मानसिक आरोग्य कार्यक्रम  जाहीर केला. टेली -मानस चे उद्दिष्ट संपूर्ण देशभरात चोवीस तास मोफत टेली-मानसिक आरोग्य सेवा प्रदान करणे, विशेषत: दुर्गम किंवा कमी सेवा असलेल्या भागातील लोकांना सेवा पुरवणे हे आहे. कार्यक्रमात 23 उत्कृष्ट टेली-मानसिक आरोग्य केंद्रांचे नेटवर्क समाविष्ट आहे, ज्यामध्ये निम्हन्स हे नोडल केंद्र आहे आणि बंगलोर ची आंतरराष्ट्रीय माहिती तंत्रज्ञान संस्था  तंत्रज्ञान सहाय्य प्रदान करते. भारतीय तंत्रज्ञान संस्था  बेंगळुरू आणि राष्ट्रीय आरोग्य प्रणाली संसाधन केंद्र  तांत्रिक सहाय्य प्रदान करतील.
प्रत्येक राज्य/केंद्रशासित प्रदेशात किमान एक टेली-मानस कक्ष उघडण्याचे केंद्र सरकारचे उद्दिष्ट आहे.
देशभरात 24/7 सेवा देणारा एक टोल फ्री हेल्पलाइन क्रमांक  सुरू करण्यात आला असून त्यात सेवांचा लाभ घेण्यासाठी ग्राहक त्यांच्या पसंतीची भाषा निवडू शकतात. हे दूरध्वनी संबंधित राज्य आणि केंद्रशासित प्रदेशातील टेली -मानस कक्षाकडे वळवले जातील.S.Kane/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 272
भारतीय स्पर्धा आयोग
कुबोटा कॉर्पोरेशनला एस्कॉर्ट्स लिमिटेडचे काही अतिरिक्त समभाग संपादित करण्यास सीसीआयची मंजुरी
नवी दिल्ली, 2 फेब्रुवारी 2022
भारतीय स्पर्धा आयोगाने  स्पर्धा कायदा, 2002 च्या कलम 31 अंतर्गत कुबोटा कॉर्पोरेशनला एस्कॉर्ट्स लिमिटेडचे  काही अतिरिक्त समभाग संपादित करण्याची मंजुरी दिली आहे.
प्रस्तावित संयोजनामध्ये कुबोटाकडून प्राधान्य वाटपाद्वारे एस्कॉर्ट्सच्या काही अतिरिक्त समभागांचे संपादन आणि सिक्युरिटीज अँड एक्स्चेंज बोर्ड ऑफ इंडिया  नियम, 2011 चे पालन करून अनिवार्य निविदा जारी करण्याचा समावेश आहे.
कुबोटाची स्थापना 1890 मध्ये झाली आणि ती जपानच्या कायद्यांनुसार स्थापन केलेली कंपनी आहे. कुबोटा एक सर्वसमावेशक कृषी उत्पादन करणारी कंपनी आहे आणि ट्रॅक्टर, कम्बाइन हार्वेस्टर्स आणि राईस ट्रान्सप्लांटर्स यांसारखी विविध यंत्रसामग्री पुरवते. कुबोटा अभियांत्रिकी, खरेदी, बांधकाम ते देखभाल, जल सुरक्षा सेवा पुरवते.
एस्कॉर्ट्स ही भारतातील पब्लिक लिमिटेड कंपनी आहे. एस्कॉर्ट्स भारतामध्ये कृषी यंत्रे, बांधकाम उपकरणे आणि रेल्वे उपकरणे यांचे उत्पादन आणि विक्री करण्याच्या व्यवसायात सहभागी आहे. तसेच एस्कॉर्ट्स तिच्या उपकंपन्या आणि संयुक्त उपक्रमांद्वारे भारतात क्रॉप सोल्युशन्स, वित्त आणि रोखे व्यवसाय करते.
सीसीआयचा सविस्तर आदेश लवकरच जारी केला जाईल.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
मंत्रिमंडळ
नवीकरणीय उर्जा क्षेत्रात भारत आणि फ्रान्स यांच्यातल्या सामंजस्य कराराला मंत्रिमंडळाची मान्यता
नवी दिल्ली, 23 मे 2018
नवीकरणीय उर्जा क्षेत्रात भारत आणि फ्रान्स यांच्यात 10 मार्च 2018 रोजी नवी दिल्लीत स्वाक्षऱ्या झालेल्या सामंजस्य कराराला मंत्रिमंडळाने पूर्व लक्षी प्रभावाने मान्यता दिली आहे.
भारतातली राष्ट्रीय सौर उर्जा संस्था आणि फ्रांसची एनर्जी ॲटोमिक एट ऑक्स एनर्जीज़ अल्टर्नेटिव्स यांच्यात परस्पर संमतीने निवडलेल्या क्षेत्रात संशोधन, प्रदर्शन आणि प्रायोगिक प्रकल्प निश्चित करणे हा दोनही देशांचा उद्देश आहे. संयुक्त संशोधन प्रकल्प, संयुक्त संशोधन आणि विकास, संयुक्त कार्य शाळा, संशोधन आणि तंत्रज्ञान आदान प्रदान या क्षेत्रात हे सहकार्य राहणार आहे.
या सामंजस्य करारामुळे उभय देशात द्विपक्षीय सहयोग आणखी दृढ व्हायला मदत होणार आहे.
B.Gokhale/N.Chitale/D.Rane
(Visitor Counter : 115